Ventersdorp na Bloemhof (210 km) – Henri Meyer se Blog
Ventersdorp na Bloemhof (210 km)
Iemand stuur vir my vanoggend hierdie op Whatsapp. Deut.1:29-31 “Word nie verskrik en wees nie bevrees vir hulle nie. Die Here julle God wat voor julle uit trek, Hy sal vir julle stry net soos Hy voor julle oë met julle in Egipte gedoen het en in die woestyn, waar jy gesien het hoe die Here God jou gedra het soos ‘n man sy seun dra, op die hele pad wat julle getrek het, totdat julle by hierdie plek gekom het.”
Is die Bybel nie amazing nie. Toe ek hierdie lees vanoggend toe tref die woorde my dat die Here jou dra soos ‘n man sy seun dra. Jy sien ek het twee seuns. WJ en Lemar, altwee is my blue eyed boys. Lemar doen hierdie pelgrimstog saam met my, dis baie spesiaal. Toe hulle twee klein was het ek hulle baie gedra. So op my nek. Hulle handjies in my hare, ek hou hulle beentjies vas. Wat sal ek nie gee om hulle weer so te kan dra nie…
En hier lees ek dit toe. My Vader dra my ook so. Hy het my al baie so gedra, want ek is ook sy blue eyed boy. Toe ek vandag so saam met my seun ry, toe dink ek daaraan. God is net so lief vir my. En toeWJ my gisteraand bel om te vra hoe dit gaan was dit so lekker om sy stemmetjie te hoor. Is dit hoe God oor my voel? Is dit hoe God oor jou voel? Wel die Bybel sê so. Glo dit!
Author Henri Meyer (vdm)Posted on September 9, 2019
4 thoughts on “Ventersdorp na Bloemhof (210 km)”
So mooi. Dankie Henri dat jy dit met ons deel.
Ek kyk so na julle foto’s en my hart pomp in my are. Is julle sigbaat genoeg so in swart?
Ons het datem n voertuig wat agter ons aanry met n lig op sy dak.
Dit is so spesiaal, ek stem saam, spesiale gevoel. Mooi ry!
Previous Previous post: Thabazimbi na Ventersdorp (220 km)
Next Next post: Bloemhof na Kimberley (177 km)